**NAVODILA PONUDNIKOM**

1. **PODATKI O NAROČNIKU IN POSTOPKU**

|  |  |
| --- | --- |
| **Naročnik** | **Ministrstvo za izobraževanje, znanost in šport**  **Masarykova ulica 16**  **1000 Ljubljana** |
| **Oznaka javnega naročila** |  |
| **Predmet javnega naročila** | **Analiza, razvoj, vpeljava in vzdrževanje informacijskega sistema za projekt "Posodobitev organizacije vodenja in upravljanja s podatki v inovativnih učnih okoljih"** |
| **Postopek** | Odprti postopek |
| **Podlaga (člen) po Zakonu o javnem naročanju**  (Uradni list RS, št. 91/2015 in 14/18; v nadaljevanju ZJN-3) | 40. člen ZJN-3 |
| **Opis (potek) postopka in trajanje naročila** | Javno naročilo se sklepa za obdobje dveh let (skladno z aktualnim časovnim načrtom predvidoma do 30. 11. 2022). |
| **Način financiranja** | Naročilo za analizo in načrtovanje informacijske rešitve se financira iz integralnih sredstev proračuna.  Naročilo za izvedbo, vpeljavo in namestitev jedra informacijske rešitve ter vzdrževanje in nadgradnje sofinancirata Republika Slovenija in Evropska unija iz Evropskega socialnega sklada. |

1. **PREDMET JAVNEGA NAROČILA**

|  |  |  |  |
| --- | --- | --- | --- |
| **Vrsta** | Storitve | | |
| **Ocenjena vrednost v € brez DDV** | Naročnik ima predvidena sredstva v skupni višini 1.304.098,36 EUR brez DDV. | | |
| **Delitev naročila** | Javno naročilo je celovito. | | |
| **Finančno zavarovanje resnosti ponudbe** | | | |
| Vrsta zavarovanja | | Vrednost in valuta | Veljavnost (od / do) |
| Originalna bančna garancija za resnost ponudbe, izdelana po Enotnih pravilih za garancije na poziv (EPGP), revizija iz leta 2010, izdana pri MTZ pod št. 758 ali enakovredno kavcijsko zavarovanje zavarovalnice.  Finančno zavarovanje mora vsebovati določilo iz katerega jasno izhaja, da za bančno garancijo veljajo Enotna pravila za garancije na poziv (EPGP), revizija iz leta 2010, izdane pri MTZ pod št. 758, ter mora vsebovati določilo (klavzulo), da poleg izjave zahtevi za plačilo ni potrebno priložiti nobene druge listine (npr. originalne bančne garancije).  Finančno zavarovanje za resnost ponudbe mora biti v ponudbi predloženo na enega od sledečih načinov:  1. kot varno elektronsko podpisan dokument, podpisan s kvalificiranim digitalnim potrdilom garanta, ali  2. v obliki potrdila (ki vsebuje verifikacijsko kodo ali na drug podoben način), da je finančno zavarovanje izdano v elektronski obliki, skupaj z navedbo, na kakšen način je mogoče preveriti vsebino elektronsko izdanega finančnega zavarovanja, ali  3. v obliki skena originalnega finančnega zavarovanja, v kolikor je to v originalu izdano v pisni obliki. Sken šteje za potrdilo, da je bilo finančno zavarovanje izdano ter v kakšni obliki in vsebini. V dvomu lahko naročnik zahteva, da mu ponudnik naknadno na vpogled predloži originalen izvod.  Vsi navedeni načini se štejejo za enakovredne – naročnik mora dobiti zgolj dokazilo, da je zahtevano nepreklicno finančno zavarovanje izdano, zaradi klavzule, da poleg izjave zahtevi za izplačilo ni potrebno predložiti originalnega finančnega zavarovanja, pa predložitev originala naročniku, razen na njegovo naknadno zahtevo, ni potrebna. | | 25.000,00 EUR | Od roka za prejem ponudbe z veljavnostjo treh (3) mesecev |

1. **DOKUMENTACIJA V ZVEZI Z ODDAJO JAVNEGA NAROČILA**

|  |  |  |  |  |  |  |  |
| --- | --- | --- | --- | --- | --- | --- | --- |
| **Dokumentacijo v zvezi z oddajo javnega naročila sestavljajo spodaj navedeni obrazci** | | | | | | | |
| 1. ePRO – Navodila ponudnikom; 2. ESPD; 3. ePRO – Ponudba-Pogodba; 4. ePRO – Specifikacije (s prilogami, naštetimi v dokumentu ePRO – Specifikacije, ki predstavljajo sestavni del specifikacij naročnika); 5. ePRO – Zahtevek za podatke iz kazenske evidence; 6. ePRO – Izjava/podatki o udeležbi fizičnih in pravnih oseb v lastništvu ponudnika; 7. sestavni del dokumentacije v zvezi z oddajo javnega naročila so tudi vse morebitne spremembe, dopolnitve, popravki dokumentacije ter dodatna pojasnila. | | | | | | | |
| **Pridobitev dokumentacije v zvezi z oddajo javnega naročila** | | | | | | | |
| Dokumentacija v zvezi z oddajo javnega naročila je na voljo na internetnem naslovu: | | | | Cena in način plačila | | | |
| [www.eponudbe.si](http://www.eponudbe.si) | | | | Dokumentacija je na voljo brezplačno. | | | |
| **Dodatna pojasnila** | | | | | | | |
| Kontaktni podatki za dodatna pojasnila | | | Ponudniki lahko zastavljajo vprašanja preko Portala javnih naročil [www.enarocanje.si](http://www.enarocanje.si) pri objavi predmetnega javnega naročila.  Naročnik se ne zavezuje, da bo odgovarjal na vprašanja, ki ne bodo zastavljena na zgornji način. | | | | |
| Rok za postavitev vprašanj | | | **29. 9. 2020**  Naročnik bo na vprašanja odgovoril najkasneje do 2. 10. 2020 do 13:00 preko Portala javnih naročil [www.enarocanje.si](http://www.enarocanje.si) pri objavi predmetnega javnega naročila. | | | | |
| Ogled | NE | DA | Kontaktni podatki za predhodno najavo | | Lokacija ogleda | Predmet ogleda |
|  | ✓ | boris.zupancic@gov.si | | Sedež naročnika | Dokumentacije obstoječih informacijskih sistemov naročnika ter izvršna koda obstoječih informacijskih sistemov naročnika, ki so opisani v specifikacijah | |

1. **PONUDBA**

|  |
| --- |
| **Ponudba mora vsebovati vse spodaj naštete ustrezno izpolnjene obrazce in ostale zahtevane dokumente** |
| 1. izpolnjen obrazec **ESPD** (za vsak gospodarski subjekt, ki bo vključen v izvedbo javnega naročila); 2. izpolnjen obrazec **ePRO – Ponudba-Pogodba –** dokument se predloži **v .docx obliki**; 3. izpolnjen obrazec **ePRO – Specifikacije** (prilog ni potrebno priložiti v ponudbi); 4. izpolnjen in podpisan obrazec **ePRO – Zahtevek za podatke iz kazenske evidence** (za vsak gospodarski subjekt, ki bo vključen v izvedbo javnega naročila in za vse osebe, ki so članice upravnega, vodstvenega ali nadzornega organa tega gospodarskega subjekta ali ki imajo pooblastila za njegovo zastopanje ali odločanje ali nadzor v njem); 5. izpolnjen in podpisan obrazec **ePRO – Izjava/podatki o udeležbi fizičnih in pravnih** oseb v lastništvu ponudnika(za ponudnika in vse partnerje v konzorciju; v kolikor ponudnik tega obrazca ne bo predložil v ponudbi, ga bo naročnik zahteval naknadno od (izbranega) ponudnika, pred podpisom pogodbe); 6. **bančna garancija za resnost ponudbe** **ali enakovredno kavcijsko zavarovanje zavarovalnice** skladno z zahtevami iz 2. točke; 7. **listine iz točke 7. teh navodil** (razen že zgoraj navedenih razpisnih obrazcev, ki jih na tem mestu ni potrebno ponovno prilagati: certifikati, zahtevana referenčna potrdila v okviru pogojev in meril); 8. **v primeru, da ponudnik nastopa s partnerji: pogodba o izvedbi predmeta javnega naročila** (partnerska pogodba), v kateri se opredeli poslovodečega partnerja, ki bo od naročnika sprejemal obveznosti, navodila in lahko tudi plačila v imenu in za račun vseh sodelujočih, ter delež in vrsto storitev, ki jih opravlja posamezen partner. Pogodba mora jasno določati, da proti naročniku za celotno obveznost in za vsak njen del odgovarjajo vsi partnerji solidarno in vsak posebej v celoti.   Ponudniki v vseh zahtevanih obrazcih izpolnijo prazna polja in vsebine, ki so predvidene za vnos podatkov s strani ponudnikov.  Šteje se, da je bilo kakršnokoli obvestilo v zvezi s predmetnim javnim naročilom pravilno naslovljeno na ponudnika, če je bilo poslano znotraj informacijskega sistema [www.eponudbe.si](http://www.eponudbe.si) na kontaktne osebe, ki jih je ob oddaji ponudbe ali naknadno navedel ponudnik.  Izbrani ponudnik mora po prejemu pogodbe v podpis le-to podpisano vrniti naročniku najkasneje v desetih dneh. V primeru, kadar zaradi objektivnih okoliščin to ni mogoče, lahko naročnik na zaprosilo ponudnika privoli na daljši rok.  Pogodbeni stranki sta soglasni, da se izvajanje pogodbenih obveznosti s strani naročnika za proračunski leti 2021 in 2022 odloži, dokler za ta namen naročnik nima zagotovljenih pravic porabe v posebnem delu proračuna. Odložni pogoj je izpolnjen in pogodba začne učinkovati, ko bo naročnik uspešno pridobil sredstva za sofinanciranje naročila iz Evropskega socialnega sklada in Republike Slovenije. Če se odložni pogoj ne izpolni v roku enega leta od pravnomočnosti odločitve o oddaji javnega naročila, se bo štelo, da je pogodba razvezana. |

1. **VELJAVNOST PONUDBE, JEZIK, OBLIKA, VARIANTE IN OPCIJE**

|  |  |  |  |  |
| --- | --- | --- | --- | --- |
| Rok veljavnosti ponudbe | Tri mesece od roka za prejem ponudbe, kar ponudniki potrdijo z izpolnitvijo obrazca ESPD. | | | |
| Jezik ponudbe | Ponudba mora biti pripravljena v slovenskem jeziku. Priloge so lahko tudi v tujem jeziku. Na zahtevo naročnika mora ponudnik priskrbeti prevod v slovenski jezik. | | | |
| Oblika ponudbe | Ponudba mora biti predložena v elektronski obliki v formatih obrazcev, ki jih je v dokumentaciji dal naročnik ali izpolnjenih ročno in poskeniranih v formatu PDF ter oddanih na portalu [www.eponudbe.si](http://www.eponudbe.si) pri objavi tega javnega naročila. | | | |
| Stroški ponudbe | Ponudnik nosi vse stroške, povezane s pripravo in predložitvijo ponudbe. | | | |
| Variantne ponudbe | niso dovoljene | so dovoljene | posebni pogoji |
| ✓ |  |  |
| Opcije | niso dovoljene | so dovoljene | posebni pogoji |
| ✓ |  |  |
| Skupno nastopanje | Pri javnem naročilu je dovoljena skupna ponudba več pogodbenih partnerjev.  V 7. točki (Preverjanje sposobnosti) teh navodil je določeno, ali mora v primeru skupne ponudbe posamezen pogoj izpolnjevati vsak izmed partnerjev ali pa lahko pogoj izpolnjujejo partnerji skupaj. | | | |
| Nastopanje s podizvajalci | ni dovoljeno | je dovoljeno | pogoji |
|  | ✓ | Glavni izvajalec, ki v izvedbo javnega naročila vključi enega ali več podizvajalcev, mora imeti ob sklenitvi pogodbe z naročnikom ali v času njenega izvajanja, sklenjene veljavne pogodbe s podizvajalci.  Ponudnik v razmerju do naročnika v celoti odgovarja za izvedbo prejetega naročila, ne glede na število podizvajalcev. |

1. **PREDLOŽITEV PONUDB IN JAVNO ODPIRANJE**

|  |  |
| --- | --- |
| **Predložitev ponudb** | |
| Rok za prejem ponudb | **8. 10. 2020 do 13:00** |
| Vložišče | **www.eponudbe.si pri objavi tega javnega naročila** |
| Spremembe in umik ponudb | Ponudniki lahko spremenijo ali umaknejo ponudbe do roka za prejem ponudb. Umik ponudbe je mogoče izvesti na portalu ePonudbe.si v profilu ponudnika, ki je oddal ponudbo v sistem, pri oddani ponudbi, z opcijsko navedbo razloga umika, spremembo ponudbe pa se izvede znotraj istega sistema tako, da se najprej umakne že predloženo ponudbo, nato pa se pred rokom za prejem ponudb odda novo ponudbo. |
| **Javno odpiranje ponudb** | |
| Čas | Lokacija |
| Neposredno po izteku roka za prejem ponudb | www.eponudbe.si pri objavi tega javnega naročila |

1. **PREVERJANJE SPOSOBNOSTI**

**Gospodarski subjekt potrdi izpolnjevanje pogojev s predložitvijo izpolnjenega obrazca ESPD** (gospodarski subjekt obrazec ESPD iz razpisne dokumentacije shrani na svoj računalnik, nato pa ga izpolni preko spletne povezave <http://enarocanje.si/ESPD/>. Na tej spletni povezavi gospodarski subjekt izbere opcijo »Sem gospodarski subjekt« in opcijo »Uvoziti naročnikov ESPD«. Gospodarski subjekt predloži obrazec ESPD v .pdf obliki).

|  |
| --- |
| **RAZLOGI ZA IZKLJUČITEV** |
| **A: Razlogi, povezani s kazenskimi obsodbami** |
| 1. Gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, ni bila izrečena pravnomočna sodba, ki ima elemente kaznivih dejanj, ki so navedena v prvem odstavku 75. člena ZJN-3.  (pogoj mora izpolnjevati vsak gospodarski subjekt, ki bo vključen v izvedbo javnega naročila)  **Gospodarski subjekt s sedežem v Republiki Sloveniji** potrdi izpolnjevanje pogoja s predložitvijo:   * izpolnjenega obrazca **ESPD**; * **zahtevka za podatke iz kazenske evidence fizičnih oseb** *(zahtevek se predloži za vsako osebo, ki je članica upravnega, vodstvenega ali nadzornega organa gospodarskega subjekta ali ki ima pooblastila za njegovo zastopanje ali odločanje ali nadzor v njem);* * **zahtevka za podatke iz kazenske evidence pravnih oseb** *(zahtevek se predloži za gospodarski subjekt).*   **Gospodarski subjekt, ki nima sedeža v Republiki Sloveniji** potrdi izpolnjevanje pogoja s predložitvijo:   * izpolnjenega obrazca **ESPD**; * **izpisa iz ustreznega registra**, kakršen je sodni register, če tega registra ni, pa enakovreden dokument, ki ga izda pristojni sodni ali upravni organ v drugi državi članici ali matični državi ali državi, v kateri ima sedež gospodarski subjekt.   Gospodarski subjekti lahko s pomočjo spletne strani  https://ec.europa.eu/tools/ecertis/search poiščejo katera država in kateri organ vodi evidenco o nekaznovanosti, in sicer:   * Evidence of absence of conviction for legal persons and * Evidence of absence of conviction for natural persons.   V kolikor država v kateri ima gospodarski subjekt svoj sedež, ne izdaja teh dokumentov in potrdil, ali če ti ne zajemajo vseh primerov iz prvega odstavka 75. člena ZJN-3, gospodarski subjekt naročniku namesto pisnega dokazila posreduje zapriseženo izjavo, če ta v državi članici ali tretji državi ni previdena, pa z izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima sedež gospodarski subjekt.  Naročnik bo kot ustrezna štel dokazila znotraj obdobja, ki ni starejše ali mlajše od treh mesecev od roka za prejem ponudb. |
| **B: Razlogi, povezani s plačilom davkov ali prispevkov za socialno varnost** |
| 1. Gospodarski subjekt zagotavlja, da:   * na dan oddaje ponudbe ali prijave, v skladu s predpisi države, v kateri ima sedež ali predpisi države naročnika, nima 50 EUR ali več neplačanih zapadlih obveznosti v zvezi z obveznimi dajatvami ali drugimi denarnimi nedavčnimi obveznostmi v skladu z zakonom, ki ureja finančno upravo;   + ima na dan oddaje ponudbe ali prijave predložene vse obračune davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe ali prijave.   (pogoj mora izpolnjevati vsak gospodarski subjekt, ki bo vključen v izvedbo javnega naročila) |
| **C: Razlogi, povezani z insolventnostjo, nasprotjem interesov ali kršitvijo poklicnih pravil** |
| 1. / |
| **D: Nacionalni razlogi za izključitev** |
| *1. Nacionalna določba – evidenca z negativnimi referencami*  Gospodarski subjekt na dan, ko poteče rok za oddajo ponudb ali prijav, ni uvrščen v evidenco gospodarskih subjektov z negativnimi referencami iz 110. člena ZJN-3.  (pogoj mora izpolnjevati vsak gospodarski subjekt, ki bo vključen v izvedbo javnega naročila) |
| *2. Nacionalna določba – prekršek v zvezi s plačili za delo*  Pri gospodarskem subjektu v zadnjih treh letih pred potekom roka za oddajo ponudb pristojni organ Republike Slovenije ali druge države članice ali tretje države pri njem ni ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.  (pogoj mora izpolnjevati vsak gospodarski subjekt, ki bo vključen v izvedbo javnega naročila) |
| **POGOJI ZA SODELOVANJE** |
| **A: Ustreznost** |
| / |
| **B: Ekonomski in finančni položaj** |
| 1. Povprečni splošni letni promet gospodarskega subjekta, v zadnjih 3 poslovnih letih (2017, 2018, 2019) znaša najmanj 2 MIO EUR.  Če zahtevane informacije niso na voljo za celotno zahtevano obdobje, gospodarski subjekt navede datum, na katerega je bilo podjetje ustanovljeno ali je začel gospodarski subjekt poslovati (v tem primeru se povprečje izračuna glede na datum ustanovitve).  (v primeru skupne ponudbe lahko pogoj izpolnjujejo partnerji skupaj - promet partnerjev se sešteva; naročnik zahteva solidarno odgovornost drugega subjekta v primeru sklicevanja na njegove zmogljivosti, v ta namen v ponudbi predloži izjavo o solidarni odgovornosti subjekta, skupaj z navedbo, da mu bodo njegove zmogljivosti v zahtevanem obsegu na voljo) |
| **C: Tehnična in strokovna sposobnost** |
| *Referenca podobnega velikostnega razreda aplikacije kot je razpisana storitev:*  1. Gospodarski subjekt je v zadnjih treh letih (od 1. 1. 2017 dalje) za poljubnega naročnika izdelal in/ali najmanj 24 mesecev kontinuirano vzdrževal/nadgrajeval spletno aplikacijo, pri čemer je vrednost storitev v tem obdobju (lahko seštevek izdelave in vzdrževanja/nadgrajevanja) najmanj 1 MIO EUR brez DDV, aplikacija pa mora biti na dan roka za oddajo ponudb v produkcijskem delovanju. V primeru, da spletna aplikacija ni izdelana za posameznega naročnika, mora ponudnik izkazati promet iz naslova trženja te aplikacije (ne glede na število naročnikov, pod trženje pa ne šteje npr. promet prodaje izdelkov preko te aplikacije, ampak promet iz naslova najema/licenciranja te spletne aplikacije, npr. po modelu SaaS ali podobno) v zahtevani realizaciji in obdobju.  Dokazilo: potrjeno referenčno potrdilo naročnika na podlagi vzorca iz obrazca ePRO Specifikacije ali lastno referenčno potrdilo, iz katerega so razvidni podatki glede izpolnjevanja vseh zahtevanih elementov pogoja.  (v primeru skupne ponudbe lahko pogoj izpolnjujejo partnerji skupaj (pri čemer se časovna obdobja ali vrednosti posameznih referenc ne seštevajo); v primeru sklicevanja na zmogljivosti drugih subjektov morajo slednji izvesti storitve v delu za katere se zahtevajo te zmogljivosti) |
| *Referenca poznavanja tehnologije kot jo ima naročnik v svojem produkcijskem okolju:*  2. Gospodarski subjekt je v zadnjih treh letih (od 1. 1. 2017 dalje) za poljubnega naročnika izdelal in/ali najmanj 24 mesecev kontinuirano vzdrževal spletno aplikacijo, izdelano po naročilu naročnika, izvedeno v okolju Microsoft .NET ali Java v kombinaciji s podatkovno bazo Oracle, pri čemer je vrednost storitev v tem obdobju (lahko seštevek izdelave in vzdrževanja) najmanj 200.000 EUR brez DDV, aplikacija pa mora biti na dan roka za oddajo ponudb v produkcijskem delovanju.  Dokazilo: potrjeno referenčno potrdilo naročnika na podlagi vzorca iz obrazca ePRO Specifikacije ali lastno referenčno potrdilo, iz katerega so razvidni podatki glede izpolnjevanja vseh zahtevanih elementov pogoja.  (v primeru skupne ponudbe lahko pogoj izpolnjujejo partnerji skupaj (pri čemer se časovna obdobja ali vrednosti posameznih referenc ne seštevajo); v primeru sklicevanja na zmogljivosti drugih subjektov morajo slednji izvesti storitve v delu za katere se zahtevajo te zmogljivosti) |
| *3. Izobrazba in strokovna usposobljenost*  A. Vodja projekta:  Gospodarski subjekt mora izkazati, da ima zaradi trajanja in obsega projekta na voljo redno zaposleni kader – vodjo projekta, ki ima naslednja posebna znanja in izkušnje:  - ima najmanj 5 let izkušenj z razvojem informacijskih sistemov za zunanje naročnike,  - je kot vodja projekta najmanj eno leto uspešno sodeloval pri projektu, ki izpolnjuje zahteve referenčnega pogoja iz točke 7.C.1.,  - aktivno obvlada slovenski jezik (je državljan RS ali je tujec in ima potrdilo o aktivnem znanju slovenskega jezika).  B. Poslovni analitik:  Gospodarski subjekt mora izkazati, da ima zaradi trajanja in obsega projekta na voljo redno zaposleni kader – poslovnega analitika, ki ima naslednja posebna znanja in izkušnje:  - ima najmanj 5 let izkušenj s področja izvajanja poslovne analize v okviru projektov za zunanje naročnike,  - je kot poslovni analitik (izvajal naloge izrisov poslovnih procesov in priprave funkcionalnih zahtev za razvoj ali nakup sistema) najmanj tri mesece uspešno sodeloval pri projektu, ki izpolnjuje zahteve referenčnega pogoja iz točke 7.C.1.,  - aktivno obvlada slovenski jezik (je državljan RS ali je tujec in ima potrdilo o aktivnem znanju slovenskega jezika),  - ima veljaven certifikat s področja dela; naročnik prizna certifikat s področja poslovne analize Certification of Capability in Business Analysis™ - CCBA® ali Agile Analysis Certification – AAC® od International Institute of Business Analysis™ (IIBA®) ali Certified Business Analysis Professional™ od International Institute of Business Analysis™ (CBAP®) ali BCS "BA" od BCS (British Computer Society) ali CBA (Certified Business Analyst) od ANISAN Technologies Inc ali CPRE - FL & AL (Certified Professional in Requirement Engineering - Foundation/Advance level) od IREB ali PMI Professional in Business Analysis od PMI-PBA® ali ECQA Certified Business Process Manager (ECBPM) od Advanced od European Certification & Qualification Association ali enakovredne.  C. Arhitekt informacijskega sistema:  Gospodarski subjekt mora izkazati, da ima zaradi trajanja in obsega projekta na voljo redno zaposleni kader – arhitekta informacijskega sistema, ki ima naslednja posebna znanja in izkušnje:  - ima najmanj 3 leta izkušenj z razvojem informacijskih sistemov za zunanje naročnike,  - je kot arhitekt informacijskega sistema najmanj eno leto uspešno sodeloval pri projektu, ki izpolnjuje zahteve referenčnega pogoja iz točke 7.C.1.,  - aktivno obvlada slovenski jezik (je državljan RS ali je tujec in ima potrdilo o aktivnem znanju slovenskega jezika).  D. Strokovnjak za Oracle podatkovno bazo:  Gospodarski subjekt mora izkazati, da ima zaradi trajanja in obsega projekta na voljo redno zaposleni kader, ki je strokovnjak za Oracle podatkovno bazo ter ima naslednja posebna znanja in izkušnje:  - ima najmanj 3 leta delovnih izkušenj na Oracle podatkovnih bazah,  - je v vlogi strokovnjaka za podatkovne baze najmanj eno leto uspešno sodeloval pri projektu, ki izpolnjuje zahteve referenčnega pogoja iz točke 7.C.2.,  - ima veljaven certifikat s področja administracije podatkovne baze Oracle (Oracle DBA).  Naročnik prizna certifikat s področja administracije podatkovne baze Oracle (Oracle DBA): Oracle Database Administration Certified Professional, Oracle Database Administration Certified Associate ali enakovredne.  E. Strokovnjak za implementacijo tehnologije Microsoft .NET ali Java:  Gospodarski subjekt mora izkazati, da ima zaradi trajanja in obsega projekta na voljo redno zaposleni kader, ki ima naslednja posebna znanja in izkušnje:  - ima najmanj 3 leta delovnih izkušenj na eni od tehnologij (Microsoft .NET ali Java),  - je v vlogi strokovnjaka za implementacijo tehnologije Microsoft .NET ali Java najmanj eno leto uspešno sodeloval pri projektu, ki izpolnjuje zahteve referenčnega pogoja iz točke 7.C.2.,  - ima veljaven certifikat s področja tehnologije Microsoft.NET ali Java.  Naročnik prizna poljuben (non-sales) certifikat, ki izkazuje pridobljeno tehnično znanje na eni od navedenih tehnologij.  F. Strokovnjak za informacijsko varnost:  Gospodarski subjekt mora izkazati, da ima zaradi trajanja in obsega projekta na voljo redno zaposleni kader, ki ima naslednja posebna znanja in izkušnje:  - ima najmanj 3 leta delovnih izkušenj s področja informacijske varnosti,  - je v vlogi strokovnjaka za informacijsko varnost najmanj eno leto uspešno sodeloval pri projektu, ki izpolnjuje zahteve referenčnega pogoja iz točke 7.C.1,  Opomba: kadri A, B, C, D, E in F morajo biti različne osebe (naročnik zahteva, da gospodarski subjekt izkaže razpoložljivost najmanj šestih različnih naštetih ključnih kadrov), lahko pa katerikoli od teh kadrov (ali pa drugi) izpolnjuje (-jo) tudi kriterije za doseganje točk pri merilih za kader G.  Dokazila: navedbe v obrazcu Specifikacije in potrjena referenčna potrdila naročnika na podlagi vzorca iz obrazca ePRO Specifikacije ali lastno referenčno potrdilo, iz katerega so razvidni podatki glede izpolnjevanja vseh zahtevanih elementov pogoja, ter kjer je to zahtevano, ustrezen certifikat.  (v primeru skupne ponudbe lahko pogoj izpolnjujejo partnerji skupaj; v primeru sklicevanja na zmogljivosti drugih subjektov morajo slednji izvesti storitve v delu za katere se zahtevajo te zmogljivosti) |
| **D: Sheme za zagotavljanje kakovosti in standardi za okoljsko ravnanje** |
| 1. Gospodarski subjekt ima veljaven certificiran sistem vodenja kakovosti po ISO 9001:2015 za storitve, ki so predmet javnega naročila, ali za celotno poslovanje.  Dokazilo: Ponudnik predloži veljaven certifikat ISO 9001:2015.  (v primeru skupne ponudbe lahko pogoj izpolnjujejo partnerji skupaj, pri čemer pa naročnik zahteva, da pogoj izpolnjuje eden izmed partnerjev – sklicevanje na kapacitete tretjih oziroma podizvajalcev glede tega pogoja ni primerno, saj je ustreznost vodenja kakovosti projekta ena izmed ključnih nalog po tej pogodbi) |

1. **OCENJEVANJE PONUDB**

|  |  |
| --- | --- |
| **Naročnik bo izbral ekonomsko najugodnejšo ponudbo v skladu s spodaj navedenimi merili** | |
| Merilo za izbiro | Ekonomsko najugodnejša ponudba, ki bo na podlagi spodaj navedenih meril prejela največje število točk (največje skupno možno število točk pri vseh merilih je 100).   1. Merilo skupna pogodbena cena (podatek SKUPAJ z DDV iz obrazca ePRO Ponudba-Pogodba) – največ 75 točk:   Najugodnejša dopustna ponudba prejme 75 točk, ostale po formuli:  (najugodnejša skupna pogodbena cena / ocenjevana skupna pogodbena cena) \* 75   1. Merilo usposobljenost in izkušenost kadrov – največ 25 točk:   G. Če gospodarski subjekt razpolaga s kadrom, ki je kadarkoli v zadnjih treh letih (od 1. 1. 2017 dalje) najmanj 3 mesece izvajal naloge oblikovalca/načrtovalca uporabniške izkušnje, pri čemer je dela izvajal v vlogi svetovalca naročnika pri referenčnem projektu, ki ga je naročniku implementiral tretji izvajalec (s čimer izkazuje neodvisnost od implementirane tehnologije in sposobnost koordinacije dela z več strankami), prejme 5 točk.  H. Če je prijavljen poslovni analitik kadarkoli v zadnjih treh letih (od 1. 1. 2017 dalje) najmanj 3 mesece izvajal naloge analize in načrtovanja informacijskega sistema, katerega končni izdelek je bila priprava tehničnih specifikacij projekta v vrednosti najmanj 50.000 EUR brez DDV, pri čemer je dela izvajal v vlogi svetovalca naročnika pri projektu, ki ga je naročniku implementiral tretji izvajalec (s čimer izkazuje neodvisnost od implementirane tehnologije in sposobnost koordinacije dela z več strankami), prejme 10 točk.  I. Če ima vodja projekta drugo referenco (za drugo referenco šteje referenca drugega informacijskega sistema pri drugem naročniku), ki je zanj zahtevana v točki 7.C.3.A., prejme 5 točk.  J. Če ima arhitekt informacijskega sistema drugo referenco (za drugo referenco šteje referenca drugega informacijskega sistema pri drugem naročniku), ki je zanj zahtevana v točki 7.C.3.C., prejme 5 točk.  Pri presoji referenc za kader naročnik pri referencah, ki bodo vpisane v polja za ocenjevanje v okviru meril, gospodarski subjekt ne bo pozival za dopolnitve teh referenc (v okviru meril pozivanje na dopolnitev ni dopustno, tako da bo priznal zgolj nedvoumne potrjene reference, izkazane že v ponudbi), prav tako pa referenc v okviru meril v primeru neustreznosti reference za pogoj ne bo upošteval kot referenco za pogoj kadra.  (Dokazila za izpolnjevanje zahtev v okviru meril: s strani naročnika potrjeno referenčno potrdilo ali drugo referenčno potrdilo naročnika, iz katerega vsebine mora biti v celoti razvidno izpolnjevanje zahtev za posamezno merilo – naročnik ne bo pozival k dopolnjevanju dokazil v okviru meril)    Ekonomsko najugodnejša ponudba je dopustna ponudba, katere seštevek točk pri obeh merilih je najvišji. |
| Pravilo v primeru enakovrednih ponudb | Prej prispela ponudba. |

1. **PRAVNO VARSTVO**

|  |
| --- |
| Pravno varstvo ponudnikov v postopkih javnih naročil ureja Zakon o pravnem varstvu v postopkih javnega naročanja (Uradni list RS, št. 43/11 s spremembami; v nadaljevanju ZPVPJN).  Zahtevek za revizijo, ki se nanaša na vsebino objave, povabilo k oddaji ponudbe ali razpisno dokumentacijo, se vloži v desetih delovnih dneh od dneva objave obvestila o naročilu. Kadar naročnik spremeni ali dopolni navedbe v objavi, povabilu k oddaji ponudbe ali v razpisni dokumentaciji, se lahko zahtevek za revizijo vloži v desetih delovnih dneh od dneva objave obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbiro najugodnejšega ponudnika. Zahtevka za revizijo ni dopustno vložiti po roku za prejem ponudb, razen če je naročnik v postopku javnega naročila določil rok za prejem ponudb, ki je krajši od desetih delovnih dni. V tem primeru se lahko zahtevek za revizijo vloži v desetih delovnih dneh od dneva objave obvestila o naročilu.  Zahtevek za revizijo mora vsebovati vse obvezne sestavine iz 15. člena ZPVPJN. Vlagatelj zahtevek za revizijo vloži:   * preko portala eRevizija (<https://www.portalerevizija.si/>) ali * pisno neposredno pri naročniku ali po pošti priporočeno s povratnico ali * elektronsko, če ima naročnik na voljo informacijski sistem za sprejem elektronskih vlog, v skladu z zakonom, ki ureja elektronsko poslovanje in elektronski podpis. V tem primeru mora biti informacija ali dokument podpisan z varnim elektronskim podpisom, overjenim s kvalificiranim potrdilom.   Višina takse je 4.000,00 EUR in se plača na transakcijski račun Ministrstva za finance, odprt pri Banki Slovenije, Slovenska 35, 1505 Ljubljana, Slovenija, IBAN: SI56 0110 0100 0358 802, SWIFT KODA: BSLJSI2X, sklic 11 16110-7111290-XXXXXXLL (št. javnega naročila + leto) – plačilo takse za predrevizijski postopek. |

|  |  |
| --- | --- |
|  | **Zastopnik / pooblaščenec naročnika** |
|  | **Ministrstvo za izobraževanje, znanost in šport**  prof. dr. Simona Kustec  ministrica |

Številka: 430-184/2020/2

Datum: 2. 9. 2020